[{"text_idx": "#000000", "text": "Haapsalu O\u0303udus- ja Fantaasiafilmide Festival"}, {"text_idx": "#000001", "text": "Haapsalu o\u0303udus- ja fantaasiafilmide festival (HO\u0303FF) on Eesti mudapealinna Haapsalu vallutav z\u030canrifilmide maraton. Rahvusvaheliste filmiku\u0308laliste ja kogu Haapsalu haarava meluga on aprilli lo\u0303pus toimuv HO\u0303FF kujunenud teravaid kinoelamusi otsivate filmifa\u0308nnide kevadhooaja tippsu\u0308ndmuseks."}, {"text_idx": "#000002", "text": "Festivali eesma\u0308rgiks on tutvustada Eesti ja la\u0308hiriikide kinopublikule valikut va\u0308rsketest o\u0303o\u0303va- ja fantaasiafilmidest, kultusklassikuid ning maailmafilmi varamut. HO\u0303FFi programmi koostamise po\u0303himo\u0303tteks on va\u0308ltida Hollywoodi peavoolu o\u0303udus- ja fantaasiafilme ning keskenduda so\u0303ltumatule ja art-house z\u030canrifilmidele, mida Eesti kino- ja videolevist on suure to\u0303ena\u0308osusega raske leida."}, {"text_idx": "#000003", "text": "HO\u0303FF on Baltikumi ainus z\u030canrifilmide festival, mis kuulub Me\u0301lie\u0300si nime kandvasse rahvusvahelisse fantaasiafilmide festivalide fo\u0308deratsiooni (MIFF). Selle liikmeteks on rohkem kui 20 festivali. Fo\u0308deratsioon teeb tihedat koosto\u0308o\u0308d ka Po\u0303hja-Ameerika ja Aasia festivalidega, luues vo\u0303rgustiku kogu maailma z\u030canrifilmide fa\u0308nnide vahel."}]